**Эш бирүчеләргә Татарстан Республикасы Һөнәр берлекләре федерациясе, Татарстан Республикасы Эш бирүчеләр берләшмәләренең Координация советы, Татарстан Республикасы Министрлар Кабинеты арасында 2021 елның 24 декабрендәге Татарстан Республикасында минималь хезмәт хакы турындагы килешүгә кушылу хакында тәкъдим**

Татарстан Республикасы Хезмәт, халыкны эш белән тәэмин итү һәм социаль яклау министрлыгы Татарстан Республикасы территориясендә эшчәнлек алып баручы һәм әлеге Килешүне төзүдә катнашмаган эш бирүчеләргә, Россия Федерациясе Хезмәт кодексының 133.1 статьясы нигезендә, Татарстан Республикасы Һөнәр берлекләре федерациясе, Татарстан Республикасы Эш бирүчеләр берләшмәләренең Координация советы, Татарстан Республикасы Министрлар Кабинеты арасында 2021 елның 24 декабрендәге Татарстан Республикасында минималь хезмәт хакы турындагы килешүгә кушылырга тәкъдим итә.

Килешү Татарстан Республикасы Хезмәт, халыкны эш белән тәэмин итү һәм социаль яклау министрлыгында 2021 елның 24 декабрендә 324 номер белән теркәлгән.

Әгәр Татарстан Республикасы территориясендә эшчәнлек алып баручы эш бирүчеләр әлеге тәкъдим рәсми басылып чыккан көннән 30 (утыз) календарь көн эчендә Татарстан Республикасы Хезмәт, халыкны эш белән тәэмин итү һәм социаль яклау министрлыгына язма рәвештә югарыда күрсәтелгән Килешүгә кушылудан нигезле баш тарту тапшырмасалар, әлеге Килешү бу тәкъдим рәсми басылып чыккан көннән соң әлеге эш бирүчеләргә таратылган дип санала һәм алар тарафыннан мәҗбүри үтәлергә тиеш.

Күрсәтелгән баш тартуга түбәндәгеләр теркәлергә тиеш:

әлеге эш бирүче хезмәткәрләрен берләштерүче беренчел һөнәр оешмасының сайланган органы белән эш бирүченең консультацияләре беркетмәсе;

югарыда күрсәтелгән Килешүнең 1 статьясындагы 1 пунктында каралган күләмгә кадәр хезмәткәрләрнең минималь хезмәт хакын арттыру сроклары буенча тәкъдимнәр. Шул ук вакытта Килешүнең 1 статьясындагы 6 пункты белән минималь хезмәт хакы күләмен арттыруның киләсе срогы 2023 елның 1 гыйнварыннан билгеләнә, дип каралган.

Эш бирүче хезмәткәрләре нинди дә булса беренчел һөнәр оешмаларына яки беренчел һөнәр оешмаларының берсе дә әлеге эш бирүченең яртысыннан артыгын берләштермәгән һәм Россия Федерациясе Хезмәт кодексы белән билгеләнгән тәртиптә әлеге эш бирүченең барлык хезмәткәрләренең мәнфәгатьләрен якларга вәкаләтле булмаган очракларда, күрсәтелгән баш тартуга эш бирүченең Россия Федерациясе Хезмәт Кодексының 31 статьясында билгеләнгән тәртиптә сайланган башка вәкиллекле орган (вәкил) белән консультацияләр беркетмәсе һәм югарыда күрсәтелгән Килешүнең 1 статьясындагы 1 пунктында каралган күләмгә кадәр хезмәткәрләрнең минималь хезмәт хакын арттыру сроклары буенча тәкъдимнәр беркетелергә тиеш.

Эш бирүче югарыда күрсәтелгән Килешүгә кушылудан баш тарткан очракта, Татарстан Республикасы Хезмәт, халыкны эш белән тәэмин итү һәм социаль яклау министрлыгы әлеге эш бирүче вәкилләрен, әлеге эш бирүчене берләштерә торган беренчел һөнәр оешмасының сайланулы органы вәкилләрен яисә әлеге эш бирүче хезмәткәрләренең бүтән вәкиллекле органы вәкилләрен Социаль-хезмәт мөнәсәбәтләрен җайга салу буенча республика өчьяклы комиссиясе яклар катнашында консультацияләр үткәрү өчен чакырырга хокуклы.

Эш бирүче вәкилләре, беренчел һөнәр оешмасының сайланган органы вәкилләре яки эш бирүче хезмәткәрләренең башка вәкиллекле органы вәкилләре һәм Социаль-хезмәт мөнәсәбәтләрен җайга салу буенча республика өчьяклы комиссиясе вәкилләре әлеге консультацияләрдә катнашырга бурычлы.

Эш бирүчеләрнең әлеге Килешүгә кушылудан язмача баш тартулары күчермәләре Татарстан Республикасы Хезмәт, халыкны эш белән тәэмин итү һәм социаль яклау министрлыгы тарафыннан Татарстан Республикасының Дәүләт хезмәт инспекциясенә җибәрелә.

Татарстан Республикасы

хезмәт, халыкны эш белән тәэмин итү

һәм социаль яклау министры,

Социаль-хезмәт мөнәсәбәтләрен

җайга салу буенча

республика өчьяклы комиссиясенең

Хөкүмәт ягыннфан координаторы Э.Ә. Зарипова